Diari Oficial de la Generalitat Valenciana


Sumari del DOGV 5447, del 09-02-2007 (2007/1547)

Informació pública del projecte d'estudi de detall per a l'ordenació de volums en l'illa 3 del sector 03-SU-R, Vila Dolores, situat entre la carretera de Ribesalbes, la Ronda Sud i les avingudes de Vila-real i Enrique Gimeno.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1547


Data del document
:   18-12-2006

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

La Junta de Govern Local, en sessió duta a terme el dia 1 de desembre de 2006, va adoptar, entre altres, el següent acord:  
"Vist l'expedient que s'està tramitant per a aprovar el projecte d'estudi de detall de l'Illa 3 del sector 03-SU-R, Vila Dolores, situat entre la carretera de Ribesalbes, la Ronda Sud i les avingudes de Vila-real i Enrique Gimeno i els següents,  
Antecedents:  
1) En data 25 de gener de 2001, l'Ajuntament en Ple va aprovar el pla parcial i el programa d'actuació integrada del sector abans referit i va adjudicar el seu desenvolupament a la mercantil Kid Bross, SL.  
2) El pla parcial aprovat permet promoure estudis de detall en qualsevol de les seues illes, sempre que, aquest comprenga una illa o unitat urbana equivalent completa, amb l'objecte, entre altres, de reordenar volums.  
3) En data 13 de juny de 2006 la mercantil Isard SL va presentar, per a la seua tramitació i aprovació municipal, un estudi de detall de l'illa 3 del sector 57 AZ-T, i, tenint en compte que:  
I. L'objecte de l'estudi de detall és reordenar la volumetria assignada pel pla parcial en l'illa 3, sense superar l'edificabilitat del referit pla.  
II. L'edificabilitat es distribueix en un conjunt que queda estructurat en sis blocs de 8 plantes que no superen l'altura màxima de 26 metres, per la qual cosa, tal com es manifesta en l'informe de l'arquitecte municipal, s'ajusta al planejament superior.  
III. De l'article 79 de la Llei Urbanística Valenciana es desprén que els estudis de detall es formularan per a àrees o en els supòsits previstos en els plans parcials, tal com ocorre en aquest cas.  
IV. Els articles 101, 87 i 90 de la referida norma preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i l'obligació d'exposar-los al públic durant el termini d'un mes.  
V. L'article 127.1.c) de la Llei Reguladora de Bases de Règim Local, determina que la Junta de Govern Local aprovarà els projectes d'instruments d'ordenació urbanística l'aprovació definitiva dels quals corresponga al Ple, per la qual cosa s'escau aprovar el projecte d'estudi de detall i la seua exposició al públic.  
Per tot això, vistos els preceptes mencionats i els informes de l'arquitecte municipal i del cap del Negociat de Planejament, conformat pel cap de la Secció de l'Agència de Desenvolupament Urbanístic, s'acorda:  
1) Aprovar el projecte d'estudi de detall per a l'ordenació de volums en l'illa 3 del sector 18 JO-I Vila Dolores, visat amb el número 2006/5030-2.  
2) Exposar al públic durant el termini d'un mes a efectes d'al·legacions a l'esmentat estudi de detall i suspendre l'atorgament de llicències d'activitat, parcel·lació, edificació i demolició en l'àmbit afectat."  
La qual cosa es fa pública per al general coneixement i alhora s'adverteix que durant el termini d'un mes, els qui estiguen interessats podran consultar l'expedient (de 09.00 a 14.00 hores, de dilluns a divendres, en les dependències de l'Agència de Desenvolupament Urbanístic situades en l'avinguda dels Germans Bou, núm. 16) i presentar-hi les al·legacions que creguen convenients; i a més se significa que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Generalitat.  
Castelló de la Plana, 18 de desembre de 2006.- L'alcalde: Alberto Fabra Part. El secretari general: José Mateo Rodríguez.